Publication: Magyar Közlöny
Issue: MK-2004-63 (Year: 2004, Number: 63)
Era: 2004-2010
Section: a büntetõeljárásról szóló 1998. évi XIX. törvény (a továbbiakban: Be.). A Be. 605. § (7) bekezdése az 1973. évi Be.-t
Paragraph Index: 401

2. Az Alkotmánybíróság a vizsgálat során áttekintette a terhelt távollétében történõ eljárás történeti elõzményeit, valamint az Európa Tanács, illetve az Európai Unió fórumainak a kérdéssel kapcsolatos állásfoglalásait. 2.1. A terhelt távollétében történõ eljárás lehetõségének és speciális szabályainak történeti gyökerei a római joghoz nyúlnak vissza. A kontinentális és az angol jogban egyaránt elterjedt az ún. makacsságban (in contumaciam) történõ elmarasztalás. A „makacssági eljárás” alapjául az szolgált, hogy a bíróság idézésére meg nem jelenõ és elõ nem állítható személyekre úgy tekintettek, mint akik maguk mondtak le a törvényes védekezési jogukról. A magyar jogrendszerben a bûnvádi perrendtartásról

Source: https://magyarkozlony.hu/hivatalos-lapok/dd75abc2bf310f10a1f4acf889217f96ab69f274/dokumentumok/19694ceba3017464234490e5e9b1e502a58c3ad6/letoltes